  Виталий Пронин Пётр Корепанов гуртоосыз понна, дырзэ но, кужымзэ но жалятэк, тырше.Эгра ёросын со 1992-тӥ арын нырысьёсыз пӧлын кылдытӥз крестьян-фермер хозяйство. Кызь ар ӵоже ялан юнматӥз-кужмоятӥз. Нош 2010-тӥ арын лябӟем «Знамя» СПК интые «Прогресс» огазеяськон кылдытӥз.Табере та хозяйство но йыг-йыг пыд йылаз сылэ, ёросысь азьмынӥсь хозяйствоослэн пыдтышказы лёгаське ни: арлы быдэ удалтэм ю-нянь будэтэ но пумен тросгес сӥль-йӧл поттэ.Пётр Вениаминович 1981-тӥ арын йылпумъяз Ижысь гурт удысъя институтэз, агроном луиз. Егит специалистэз ужаны ыстӥзы Алнаш ёросэ. Но вордӥськем палъёсыз кыскизы, 1986-тӥ арын Корепанов «Зуринский» совхозэ берытскиз. Табере со Зураын но, Шоргуртын но гажано адями, ёросын устоез кивалтӥсь вис карытэк сюлмаське музъем ужанэз, пудо вордонэз азинтон сярысь. «Прогрессын» али выль пудо гид пукто. Гурт калыклы улон юртъёс ӝутыны юртто.Миым со, ӝужыт мугоро, тыпы кадь юн воргорон 55 арессэ пусйиз. Россиысь Гурт удысъя министерство Данъян грамотаен пусйиз. Пётр Корепанов озьы ик луэ Удмуртиысь гурт удысысь дано ужась, пусъемын Кун Кенешлэн, Гурт хозяйствоя но сиён-юонъя министерстволэн, ёрослэн Данъян грамотаосынызы.Геннадий Романов.  